Սիրիլ Կոնգո

**Սիրիլ Կոնգո** (, իսկական անունը, **Սիրիլ Ֆան** (, ), ֆրանսիացի գրաֆիտի նկարիչ։

## Կենսագրություն
Ապագա նկարչի հայրը վիետնամցի էր, իսկ մայրը՝ ֆրանսուհի։ Սիրիլ Ֆանն իր վաղ մանկությունն անցկացրել է Վիետնամում, մինչև 1975 թվականին Սայգոնի անկումը։ Դեռահաս տարիքում նա մի քանի տարի ապրել է Բրազավիլում՝ Կոնգոյի Հանրապետության մայրաքաղաքում: Այս հանգամանքը պատճառ դարձավ արվեստագետի՝ Սիրիլ Կոնգո կեղծանվան առաջացման համար։

1986 թվականին նա սկսեց գրություններ անել Փարիզի պատերին՝ իր արվեստի հետքը թողնելու համար: 1988 թվականին նա միացավ «MAC թիմին» ()՝ փարիզյան գրաֆիտի նկարիչների խմբին, որոնց հետ 1989-ից մինչև 2001 թվականը ստեղծում էրպատի մոնումենտալ նկարներ, հատկապես ԱՄՆ-ում, որտեղ նա համագործակցում էր նյույորքյան գրաֆիտի նկարիչների «TATS CRU» խմբի հետ։

ATN–ի ռեժիսորը «Թրումակ, Փարիզից մինչև Հարավային Բրոնքս» (՝ ) վավերագրական ֆիլմը նվիրել է այս տպավորիչ աշխատանքներին (ներառյալ մոտ 50 մետր երկարությամբ և 8 մետր բարձրությամբ պատը)։ Սիրիլ Կոնգոն նաև հայտնվել է 2004 թվականի ֆիլմում, որը նկարահանվել է վավերագրող ռեժիսոր Մարկ-Օրել Վեքիոնի կողմից՝ «Գրաֆիտի նկարիչներ, գրաֆիտիի 20 տարի Փարիզում 1983-2003» (՝ Writers, 20 ans de graffiti à Paris 1983-2003)։

2002 թվականին «MAC թիմի» հետ միասին Սիրիլ Կոնգոն մեկնարկեց «Kosmopolite»-ը՝ Ֆրանսիայի առաջին միջազգային գրաֆիտի փառատոնը, որը ֆինանսավորվում էր Բանյոլե արվարձանի կողմից, որտեղ նա ապրում էր։ 2011 թվականին «Kosmopolite»-ը շրջեց ամբողջ աշխարհով՝ «Kosmopolite art tour»-ով, գրաֆիտիի խոշոր կենտրոններում տեղի ունեցող ամենամյա միջոցառմամբ՝ Ամստերդամ (Նիդերլանդներ), Բրյուսել (Բելգիա), Կասաբլանկա (Մարոկկո), Սան Պաուլու (Բրազիլիա), Սանտյագո (Չիլի), Ջակարտա (Ինդոնեզիա)։ Հասնելով իր հիմնական նպատակին՝ գրաֆիտի արվեստը վանդալիզմից անջատելուն, «Kosmopolite»-ը 2011 թվականից վերակազմակերպվեց՝ սկսելով անվճար քաղաքային արվեստների սեմինարներ կազմակերպել սկզբում երիտասարդների, իսկ հետո նաև՝ ավելի տարեց սերունդների համար:

«Նարվալենդ» (.) նախագծի, ինչպես նաև «Kosmopolite» արվեստանոցի շնորհիվ Սիրիլ Կոնգոն, իր խոսքերով, «փողոցից ստուդիա ցատկեց»։ Այժմ նրա գործերը ներկայացված են ցուցասրահներում և ցուցահանդեսներում։

## Ստեղծագործություն
մինի
Սիրիլ Կոնգոյի արվեստը հիմնված է **լեթերինգի** վրա՝ այսինքն մեծ ու գունեղ տառերի, որոնք գծված են սփրեյ ներկով և բնորոշ են քաղաքային արվեստի գրություններին։

1986-ից մինչև 2000 թվականը Կոնգոն մեծ որմնանկարներ է նկարել Փարիզի և նրա արվարձանների պատերին և տարբեր այլ հարթությունների վրա, ինչպես նաև ամբողջ աշխարհում։ Այդ ժամանակաշրջանի նրա ստեղծագործության մնացած միակ հետքերը լուսանկարներն ու ֆիլմերն են։

2000 թվականից նկարիչը սկսել է ստեղծել ավելի երկարակյաց արվեստի գործեր։ 2009 թվականին նրա երկու նկարները ցուցադրվել են Փարիզի Գրան Պալե թանգարանում՝ «Գրություններ Գրան Պալեում» ցուցահանդեսի շրջանակներում (), որը կազմակերպել էր արվեստի կոլեկցիոներ Ալեն-Դոմինիկ Գալիզիան։ 2011 թվականին Կլոդ Կունեցը՝ փարիզյան արտ-դիլերը, կազմակերպեց Կոնգոյի առաջին անհատական ցուցահանդեսը՝ «Լույսը, որը բխում է փողոցից» (): Այդ ժամանակից ի վեր նրա աշխատանքների ցուցադրությունները բազմաթիվ են դարձել և սկսել են անցկացվել ամբողջ աշխարհում: Փարիզում «Անդրծովյան քաղաքի» () ճակատը զարդարում է Սիրիլ Կոնգոյի որմնանկարը։

Արվեստագետի ճանաչումից հետո հեղինակավոր ապրանքանիշերը սկսեցին Կոնգոյից պատվերներ կատարել շքեղ իրեր ստեղծելու համար՝ ներառյալ «Hermès» նորաձևության տան մետաքսե շարֆը () 2011 թվականին, «Daum» բյուրեղների արտադրողի համար պատ դե վեր ներկով լցված տարան 2016 թվականին[ և ժամացույց՝ «Richard Mille»-ի համար։

## Գրականություն
* ''Kongo'', éditions Cercle d’art (2016)
* James T. Murray, Karla T. Murray, *[http://gingkopress.com/shop/broken-windows-graffiti-nyc/ Broken Windows: graffiti NYC] *, Gingko press Inc. (2003).

## Ծանոթագրություններ

## Արտաքին հղումներ
* Kongo kosmopolite.com–ում 
* Թրումաք, Փարիզից մինչև Հարավային Բրոնքս» ֆիլմում

Կատեգորիա:20-րդ դարի ֆրանսիացի նկարիչներ
Կատեգորիա:Նկարիչներ այբբենական կարգով